་དང་ལྡན་པ་གཅེསཿརྗེས་གཅོད་སྒྲུབ་ཐབས་བཞིན་དུ་བྱཿགདིང་མེད་བྱས་ན་རང་ཉིད་ཕུངཿཤིན་ཏུ་གཉན་པས་གསང་བར་བྱཿདཔལ་རྟ་
མགྲིན་ལས་ཕྲན་སྲུང་སྲེག་ལག་ལེནཿཨོཾ་རྒྱན་བདག་གིས་རྟ་མཆོག་རོལ་པོ་གསང་བའི་རྒྱུད་དེ་ལས་བཏུས་ནས།ལྷ་སྲས་བྱང་ཆུབ་སེམས་དཔའ་ཡབ་སྲས་ལ་གདམས་པའོ།།སྱ་མྱ་ཡྱ༅
གཏེར་རྒྱཿཟབ་རྒྱཿཁ་ཐཾཿསོ་ཕག་ཤི་ཁརྠཿབདག་འདྲ་གར་གྱི་དབང་ཕྱུག་རྩལ་གྱིས་ཤོག་སེར་ངོས་ལས་དག་པར་ཕབ་པའི་ཡི་གེ་པ་ནི་ཁྲོ་བོ་དཔལ་གྱིས་ཞུས།རྟ་མགྲིན
ནག་པོའི་དབང་བསྐུར་དྲེགས་པ་ཀུན་འདུལ་བཞུགས་སོ།།ཿཏཿ།ཛརྨཱ་བཀྲི།རྟ་མཆོག་དབང་གི་ལྷ་ལ་ཕྱག་འཚལ་ལོ།སངས་རྒྱས་ཀུན་གྱི་དབང་བསྐུར་ཡེ་ཤེས་ལམཿའདི་ཡི་དངོས་གྲུབ
དམ་པ་ཡོན་ཏན་ཐོབ།དེ་ཕྱིར་དུར་ཁྲོད་ལྷ་ཁང་དབེན་གནས་སུཿས་བརྟགས་བསླངས་སྦྱངས་བྱིན་བརླབ།ཕྱི་ནང་མཆོད་གཏོར་ཐིག་ཚོན་བུམ་རྫས་བརླབ།བདག་ཉིད་ལྟར་བསྒོམ་དཀྱིལ་འཁོར་

གཞུང་བཞིན་བྲིཿཕྱི་ནང་རྒྱན་དང་སྒྲུབ་པའི་རྫས་རྣམས་བཀོདཿལས་ཀྱི་གཞུང་བསྲང་ཚོགས་དང་གཏོར་མ་འབུལཿབཟླས་བརྗོད་གྲངས་དང་ཐུན་གྱིས་མཉེས་པར་བྱཿམཚན་མ་མཐོང་ནས་དབང
དང་དངོས་གྲུབ་བླང་ཿདེ་ནས་སྣོད་ལྡན་སློབ་མ་ཁྲུས་ནས་ཕྱུང་།ཕྱག་འཚལ་ཡོན་འབུལ་གསོལ་བ་འདི་ལྟར་གདབཿཀྱེཿདབང་ཆེན་རོལ་པ་དཔལ་གྱི་དཀྱིལ་འཁོར་དགོངསཿསྐུ་གསུང་ཐུགས
ཀྱི་བདག་ཉིད་རྡོ་རྗེ་སེམསཿབདག་ཅག་དཀྱིལ་འཁོར་འདིར་ནི་འཇུག་པར་འཚལཿབྱིན་རླབས་ཡེ་ཤེས་རླན་གྱིས་བསྐྱེད་དུ་གསོལ།དེ་ལྟར་གསུམ་བརྗོད་རྡོ་རྗེ་སློབ་དཔོན་གྱིསཿའདི་སྐད་བརྗོད་ཅིང
དམ་ལ་བཞག་པར་བྱཿཀྱེ་ཧོཿསྐལ་ལྡན་རྡོ་རྗེ་སེམས་དཔའི་རིགསཿབུ་ཁྱོད་དད་པས་དཀྱིལ་འཁོར་འདིརཿའཇུག་འདོད་དམ་ཚིག་གསུམ་བསྲུང་ཞིང་ཿདངོས་གྲུབ་བསྒྲུབ་ལ་ནན་ཏན
འཚལ།ཅེས་བརྗོད་དར་གྱིས་གདོང་བཅིངས་ཏེ།མེ་ཏོག་དག་ཀྱང་སྦྱིན་པར་བྱཿདེ་ནས་ཡན་ལག་བཅུ་པ་ཡིསཿཚོགས་བསག་སྐྱབས་འགྲོ་སེམས་བསྐྱེད་དང་ཿརིགས་ལྔའི་དམ་ཚིག་ཚུལ་བཞིན་ཏུཿ
རྒྱུད་ལས་འབྱུང་བ་བླང་བར་བྱཿདེ་ནས་རྡོ་རྗེ་སློབ་དཔོན་གྱིསཿསློབ་མའི་སྙིང་གར་བདུད་རྩི་བླ་ནཿརྡོ་རྗེ་ཡང་ནི་བཞག་བྱས་ཏེཿསྔགས་ཚིག་འདི་ཡིས་སེམས་བསྐྱེད་བྱཿཨོཾ་སརྦ་ཡོ་ག་ཙིཏྟ་ཨུཏྤཱ་

ཿད་ཡཱ་མིཿཨོཾ་སུ་ར་ཏེ་ས་མ་ཡ་སྟྭཾ་ཧོཿསིདྡྷི་བཛྲ་ཡ་ཐཱ་སུ་ཁཾཿདེ་ནས་ལུས་འབུལ་དྲི་བ་བྱཿབགེགས་བསལ་དམ་ཚིག་གསང་བར་གདམསཿཧཱུཾ་ཧཱུཾ་ཛཿཡིས་ནང་དུ་དྲང་ཿ
དཀྱིལ་འཁོར་བསྐོར་ཏེ་ཤར་དུ་འཁོདཿཔྲ་ཝེ་ཤ་ཡ་ཕཊ་ཅེས་པསཿསྒོ་དབྱེ་ལྷ་ལ་ཕྱག་འཚལ་ལོཿདམ་ཚིག་ལ་བཞག་ཡེ་ཤེས་བསྟི་མཿམེ་ཏོག་གཏོར་ཞིང་ལྷ་དང་སྤདཿམིག་དབྱེ་གསང་བའི
མིང་ཡང་བཏགཿདེ་རྣམས་སྔོན་འགྲོ་འཇུག་པའི་ཆོསཿརྒྱུད་ལྟར་མཁས་པས་ཤེས་པར་བྱཿསྱ་མྱ་ཡྱཿརྒྱ་རྒྱ་རྒྱ།དངོས་གཞི་མཉེས་པའི་ཡོན་ཕུལ་ཏེ།དབང་དོན་གསོལ་བ་གདབ་པ་ནིཿ
བྱང་ཆུབ་རྡོ་རྗེས་སངས་རྒྱས་ལཿཇི་ལྟར་མཆོད་ཆེན་སྩལ་བ་ལྟརཿབདག་ཀྱང་མཆོད་པའི་དོན་གྱི་ཕྱིརཿནམ་མཁའི་རྡོ་རྗེ་དེང་བདག་སྩོལཿདེ་ལྟར་ལན་གསུམ་གསོལ་བ་བཏབཿཐུགས་ལས་སྤྲུལ
པའི་ལྷ་ཚོགས་ནིཿརིགས་ལྔ་འཁོར་དང་བཅས་པ་རྣམསཿནམ་མཁའ་གང་བར་རབ་དམིགས་ནསཿསློབ་བུ་ལྷར་བསྐྱེད་བུམ་པ་ནིཿསྤྱི་བོའི་གནས་ལྔར་བཞག་ནས་དབང་ཿརྟ་མགྲིན་རྒྱལ་པོ
རིགས་ལྔས་བསྐུར།ཧཱུྃཿདེ་བཞིན་གཤེགས་པ་ཐམས་ཅད་ཀྱི།རྡོ་རྗེ་གསང་གསུམ་ལས་བྱུང་བ།ཁམས་གསུམ་པས་ནི་ཕྱག་བགྱིས་ཕྱིར།རྡོ་རྗེའི་དབང་བསྲུར་ཆེན་པོ་སྦྱིན།ཨོཾ་བཛྲ་བུདྡྷ

རཏྣ་པརྦ།མཀ་ལཱ་ཤ་ཨ་བྷི་ཥིཉྩ་ཧཱུྃཿཨོཾ་ཧཱུྃ་ཏྲཱཾ་ཧྲཱིཿཨཱཿདེ་ནས་དཔལ་ཆེན་རོལ་པའི་སྐུཿརིགས་ལྔའི་རྣམ་པར་ཤར་བ་གང་།སློབ་བུའི་ཕུང་པོ་ལྔ་ལ་བསྟིམཿཧྲཱིཿཧ་ཡ་གྲཱི་ཝཱ་རྟ་མཆོག་དཔལ
འཇིགས་བྱེད་འཇིགས་པར་བྱེད་པ་པོཿཁྲོས་པའི་ང་རོས་སྲིད་གསུམ་འདུལཿདུག་ལྔ་རྣམ་འཇོམས་དབང་འདི་ལོངསཿབཛྲ་བུདྡྷ་རཏྣ་པདྨ་ཀརྨ་ཧ་ཡ་གྲཱི་ཝ་ཀཱ་ཡ་ཨ་བྷི་ཥིཉྩ་ཧཱུཾ།ཿཨོཾ་ཧཱུཾ་ཏྲཱཾ་ཧྲཱིཿཨཱཿ
ལུས་ཀྱི་རྟོག་ཚོགས་ལྷར་གསལ་བར་བསམས་ལཿཧྲཱིཿདཔལ་གྱི་ཆས་དང་དུར་ཁྲོད་རྒྱནཿསྣ་ཚོགས་འཁྲུལ་འཁོར་རྣམ་དག་ཕྱིར།ཆགས་སྡང་རྟོག་པ་ཐམས་ཅད་དག།ཆོས་རྣམས་ཡོད་རྫོགས
དབང་འདི་ལོངསཿཤྲཱི་ཧེ་རུ་ཀ་ཨ་བྷི་ཥིཉྩ་ཧཱུྃཿཨོཾ་ཧཱུཾ་ཏྲཱཾ་ཧྲཱིཿཨཱཿཧྲཱིཿངག་ལ་སྔགས་ཀྱི་དབང་བསྐུར་བསཿདྲག་པོས་ཁམས་གསུམ་སྒྲོལ་བར་བྱེད།འབྲུག་ལྟར་སྒྲོག་པ་ཁྲོ་རྒྱལ་གསུངཿ
གསང་སྔགས་སྙིང་པོའི་དབང་འདི་ལོངསཿཨོཾ་བཛྲ་ཀྲོ་ཏ་ཧ་ཡ་གྲཱི་ཝ་ཧཱུྃཿཅེས་བརྗོད་མེ་ཏོག་སྔགས་ཕྲེང་སྦྱིནཿཧྲཱིཿརྟ་མགོས་རྟ་སྐད་ཕྱོགས་བཅུར་སྒྲོགཿམི་གནས་མྱ་ངན་འདས་པའི་དོནཿ
གསུང་རབ་ཡན་ལག་བཅུ་གཉིས་ལྡནཿརྟ་སྐད་རྔམ་པའི་དབང་འདི་ལོངསཿཧྲཱིཿགྷོ་ཌ་ཧ་ཡ་གྲཱི་ཝ་ཨ་བྷི་ཥིཉྩ་ཧཱུྃཿཨོཾ་ཧཱུཾ་ཏྲཱཾ་ཧྲཱིཿཨཱཿཧྲཱིཿདབུ་རྒྱན་རེགས་ལྔ་ཡེ་ཤེས་ལྔཿབདེ་གཤེགས་ཀུན་དང

མཉམ་པར་སྦྱོརཿཐོད་སྦྲུལ་འབར་པའི་གཟི་འཔེར་བཿཅོད་པ་ན་བཟང་པོ་ཁྱོད་ཀྱིས་ལོངསརཏྣ་མུ་ཀུ་ཊ་པ་ཊ་ལཾ་ཧྲཱིཿཨ་བྷི་ཥིཉྩ་ཧཱུཿཨོཾ་ཧཱུཾ་ཏཱཾ་ཧྲཱིཿཨཿ
ཧྲཱིཿཤེས་རབ་ཡེ་ཤེས་རྡོ་རྗེའི་མཚོནཿརལ་གྲི་འབར་བས་ཉོན་མོངས་འཇོམསཿའཇམ་དཔལ་རབ་ཏུ་མི་བཟང་པཿརྡོ་རྗེ་འབར་བའི་མཚོན་འདི་ལོངསཿབཛྲ་རཏྣ་ཨ་བྷི་ཥིཉྩ་ཧཱུྃཿཨོཾ་ཧཱུཾ་ཏྲཾ
ཧྲཱིཿཨཱཿཧྲཱིཿསྙིང་རྗེ་ཆེན་པོ་ཤེས་རབ་ཐབསཿཉོན་མོངས་འཁོར་བའི་འདམ་ལས་འདྲེནཿབྱམས་ཆེན་མཚོན་ཆ་ཐབས་ལ་མཁསཿལྕགས་ཀྱུ་འབར་བའི་མཚོན་འདི་ལོངསཿབདྲེ
ཨི་ཀུ་ཤ་ཛཿཨ་བྷི་ཥིཉྩ་ཧཱུྃཿཨོཾ་ཧཱུཾ་ཏྲཱཾ་ཧྲཱིཿཨཱཿཧྲཱིཿརྡོ་རྗེ་དྲིལ་བུ་རིག་པ་འཛིནཿགཉིས་མེད་ཡེ་ཤེས་རྡོ་རྗེ་ཆེཿཁམས་གསུམ་ལས་ལས་རྣམ་གྲོལ་བའིཿརྡོ་རྗེའི་མིང་འདི་ཁྱོད་ཀྱིས་ལོངསཿ།
བཛྲ་ནཱ་མ་ཨ་བྷི་ཥིཉྩ་ཧཱུཾཿཨོཾ་ཧཱུཾ་ཏྲཱཾ་ཧྲཱིཿཨཱཿ།ཧྲཱིཿཁམས་གསུམ་ཆོས་ཀྱི་རྒྱལ་སྲིད་ཆེཿདར་ནག་ཀུན་ཁྱབ་རྡོ་རྗེའི་ཆསཿདཔལ་ཆེན་གོས་འཆང་བདུད་རྣམས་ལསཿརྣམ་པར་རྒྱལ་ཕྱིར
རྟགས་སུ་སྦྱིནཿཀཱ་ཡ་ཝསྟྲ་ཨ་བྷི་ཥིཉྩ་ཧཱུཾཿཨོཾ་ཧཱུཾ་ཏྲཾ་ཧྲཱིཿཨཱཿཧྲཱིཿརྣམ་པར་རྒྱལ་བའི་བུམ་པ་ནཿདབང་དྲག་ལྷ་རྣམས་མ་འདྲེས་གསལཿཆུ་ལ་ཆུ་བཞག་ཇི་བཞིན་དུཿདུ་མ་རོ།

གཅིག་དབང་འདི་ལོངསཿབཛྲ་ཀཱ་ཡ་བུདྡྷ་རཏྣ་པདྨ་ཀརྨ་ཀ་ལཱ་ཤ་ཨ་བྷི་ཥིཉྩ་ཧཱུཾཿཨོཾ་ཧཱུཾ་ཏཱཾ་ཧྲཱིཿཨཱཿཧྲཱིཿརིགས་ཀྱི་བདག་པོ་སྣང་བ་མཐའ་ཡས་ནིཿསྐུ་མདོག་དམར་གསལ་ཆགས་བྲལ་དོན་གྱི་ལྷ
བདུད་ལས་རྣམ་རྒྱལ་རིག་པའི་གསུང་དབྱངས་ལྡནཿམི་གནས་ཡེ་ཤེས་རྡོ་རྗེའི་དབང་ཐོབ་ཤོ་གཿཨོཾ་བཛྲ་ཨ་མི་དྷེ་ཝ་ཨུད་བྷ་བེ་ཨ་བྷི་ཥིཉྩ་ཧཱུཾཿཨོཾ་ཧཱུཾ་ཏྲཱཾ་ཧྲཱིཿཨཱཿཧྲཱིཿཅོད་པན་མི་འགྱུར་མན་དྷ
རཿསངས་རྒྱས་ཀུན་དང་མཉམ་སྦྱོར་བཿདབྱིངས་དང་རིག་པ་གཉིས་མེད་པའིཿརྟགས་ཀྱི་མེ་ཏོག་འདི་ཡང་ལོངསཿཨོཾ་བཛྲ་སུ་པྲ་ཏིཥྛ་བཛྲཱ་ཡ་སྭཱ་ཧཱཿརོལ་མོ་བྱཿསྤོས་འབུལ་ལོཿ
བུམ་པའི་དབང་ངོདྷསྱ་མྱ་ཡྱཿརྒྱ་རྒྱ་རྒྱཿདབང་ཆེན་དྲག་པོའི་ལྷ་ལ་ཕྱག་འཚལ་ལོཿབསྐྱེད་པའི་རིམ་པ་ལ་གནས་པ་སཿརྫོགས་པའི་ཡེ་ཤེས་རིམ་པ
རྒྱུད་ལ་བྲང་བྱའི་ཕྱིརཿདབེན་པར་ཕྱག་བ་ཙལ་མཎྜལ་ཕུལ་བྱ་སྟེཿཐལ་སྦྱར་གུས་པས་གསོལ་བ་གདབ་པ་ནིཿཀྱེཿསངས་རྒྱས་ཀུན་བདག་རིག་པ་འཛིན།དཔའ་བོ་པདྨ་ཧེ་རུ་ཀཿ
གསང་བ་མཆོག་གི་ཡེ་ཤེས་དེཿསློབ་དཔོན་ཆེན་པོས་བདག་ལ་སྩོལ།དེ་སྐད་ལན་གསུམ་གསོལ་བ་གདབཿཐོད་པ་བདུད་རྩི་ལྔས་གང་བཿརྩ་བའི་སྔགས་ཀྱིས་རབ་སྔགས་ཤིང་ཿསློབ་བུའི

སྤྱི་བོར་བཞག་ནས་ནིཿལག་ཏུ་གཏད་དེ་འཐུང་དུ་གཞུགཿརྩ་ཁམས་ཀུན་ཁྱབ་གསལ་སྟོང་གིཿཉམས་མྱོང་དག་ལ་ནན་ཏན་བྱསཿངག་སྨིན་པར་བྱེད་པ་གསང་བའི་དབང་ངོཿ
སྱམྱ་ཡྱཿརྒྱ་རྒྱ་རྒྱཿདབང་དྲག་རོལ་པའི་ལྷ་ལ་ཕྱག་འཚལ་ལོཿརྩ་རླུང་སྔགས་ཀྱི་ནུས་ཐོབ་ནསཿདགའ་བཞིའི་ཡེ་ཤེས་ཉམས་མྱང་ཕྱིརཿདབེན་པར་ཕྱག་བཙལ་མཎྜལ་ཕུལཿཐལ
སྦྱར་འདི་ལྟར་གསོལ་བ་བཏ་བཿཧྲཱིཿབདེ་ཆེན་རོལ་པ་དབང་གི་རྒྱལཿཁྲག་འཐུང་ཡཀྐ་ཧེ་རུ་ཀཿབདེ་བའི་ཡེ་ཤེས་རྙེད་དཀའ་བཿབདག་ལ་ཡང་དག་བསྐྱེད་དུ་གསོ་ལཿདེ་ལྟར་ལན
གསུམ་གསོལ་བ་གདབཿམེ་ལོང་སིནྡྷུ་རས་མཚན་པཿགྲུ་གསུམ་ཧྲཱིཿཡིས་བརྒྱན་པ་ནིཿསྙིང་གར་བྲན་ཏེ་འདི་སྐད་དོ།ཧྲཱིཿཆོས་ཉིད་བདེ་བ་ཆེན་པོ་ལཿརྩལ་དང་རོལ་པ་དང་གིས་ཤར
རང་བྱུང་ཡེ་ཤེས་བདེ་ཆེན་གྱིཿརང་བཞིན་དག་དང་མཉམ་པར་སྦྱོརཿཨ་ཧོ་མ་ཧཱ་སུ་ཁ་ཧོཿཁ་སྦྱོར་རླུང་གི་བདེ་བ་བསྒོམཿཡིད་སྨིན་པར་བྱེད་པ་ཤེས་རབ་ཡེ་ཤེས་ཀྱི་དབང་ངོ་ངོཿསྱ་མྱ་སྱ
རྒྱ་རྒྱ་རྒྱཿདབང་དྲག་ཡེ་ཤེས་ལྷ་ལ་ཕྱག་འཚལ་ལོཿཡས་བབ་བདེ་བས་རྒྱུད་གང་བའིཿརྣལ་འབྱོར་པ་ཡིས་ཡེ་ཤེས་ལྷཿཁ་སྦྱོར་རླུང་གི་སྦྱོར་བ་ཡིསཿར་ལ་གཅིག་ཡུམ་གྱི་བདེ་བ་བླངཿ

མས་བརྟན་རྟ་མགོའི་རྩེར་སོན་པསཿའཕོ་བ་མེད་པའི་བདེ་ཆེན་པོཿདེར་ནི་མ་ཡེངས་ཤེས་རིག་གཏད་ཧྲཱིཿཆོས་ཉིད་སྐྱེ་མེད་ནམ་མཁའི་དངོསཿནམ་མཁའ་བདེ་ཆེན་རོལ་པས་ཁྱབ།སྐྱེ
དང་འཇིག་པའི་མཐའ་ལས་འདསཿདམ་ཚིག་ཆེན་པོའི་དབང་འདི་ལོངསཿཛྙཱ་ན་པཉྩ་ཨ་ཨ་ཨཱཿམ་བཅོས་སྐྱོན་གསུམ་བྲལ་བ་ཡིཿནམ་མཁའི་ལམ་ལ་རྟག་གནས་བྱཿཐམས་ཅད་དག་པར་བྱེད
ཅིང་ཡོངས་སུ་སྨིན་པ་དོན་དམ་བཞི་པའི་དབང་ངོ་།སྱ་མྱ་གྷཿརྒྱ་རྒྱ་རྒྱཿདེ་ནས་དཔལ་གྱི་གཏོར་མ་དཀྱིལ་འཁོར་གྱིཿལྷར་གསལ་གདབ་ཅིང་མཆོད་དང་བསྟོད་པ་བྱཿསློབ་བུའི་གཙུག་ཏུ་བཞག་ལ
འདི་སྐད་དོ།ཧྲཱིཿསྲུ་ཡི་དབང་བསྲུར་ཆེ་བཙན་ལྷུན་རྫོགས་ཤིང་ཿགསུང་གི་དབང་བསྐུར་ངག་གི་ནུས་པར་ལྡནཿཐུགས་ཀྱི་དབང་བསྐུར་ཡེ་ཤེས་གསལ་དག་རྟོགསཿཡོན་ཏན་དབང་བསྐུར
ས་དང་ལམ་ལ་གནསཿཕྲིན་ལས་དབང་བསྐུར་འགྲོ་དོན་ཐམས་ཅད་འགྲུབཿཐམས་ཅད་ཡོངས་རྫོགས་དཔལ་ཆེན་གཏོར་མའི་དབང་ཿཡོངས་ལ་མངའ་བསྒྱུར་བདག་ཉིད་ཆེན་པོར་ཤོགཿ
སྔགས་ཀྱི་ཤམ་བུར་ཀཱ་ཡ་ཝཱཀ་ཙིཏྟ་གུ་ཎ་ཀརྨ་ཨ་བྷི་ཥིཉྩ་ཧཱུཾཿཨོཾ་ཧཱུཾ་ཏྲཱཾ་ཧྲཱིཿཨཱཿཅེས་སྤོས་དང་རོལ་མོ་དབྱངས་དང་བཅས་པས་བརྗོདཿདེས་ནི་མཐུ་རྩལ་མ་ལུས་ཡོངས་རྫོགས་ཤིངཿརྒྱལ

པའི་མཛད་པ་མ་ལུས་འགྲུབ་པར་འགྱུརཿས་མ་ཡཿརྒྱ་རྒྱ་ནྱཿརྗེས་ནི་དམ་ཚིག་བསྲུང་བར་ཁས་བླངས་ཏེཿགཏང་རག་ཡོན་འབུལ་བསྔོ་བ་སྨོན་ལམ
བཏབཿབཀྲ་ཤིས་དགའ་སྟོན་ཚོགས་ཀྱི་མཆོད་པར་རོལཿལྷག་མཆོད་གཏོང་ཞིང་དཀྱིལ་འཁོར་མཆོད་བསྟོད་བྱཿཡེ་ཤེས་སེམས་དཔའ་རང་བཞིན་གནས་སུ་གཤེགསཿདམ
ཚིག་སེམས་དཔའ་སྙིང་གའི་ཐིག་ལེར་བསྡུཿཐིག་ལེ་དམིགས་གཏད་དངོས་འཛིན་དང་བྲལ་བའིཿདང་ལས་སྤྱོད་ལམ་རྒྱུན་གྱི་རྣལ་འབྱོར་བྱཿརྡུལ་ཚོན་ཆུའམ་རི་མཐོའི་རྩེ་ལ་གཤེགས
དབང་གི་དངོས་གྲུབ་མ་ལུས་མྱུར་དུ་ཐོབཿདེ་ཕྱིར་ཕྱི་རབས་བརྒྱུད་འཛིན་དོན་སླད་དུཿཨོཾ་རྒྱན་པདྨ་ཐོད་ཕྲེང་བདག་ཉིད་ཀྱིསཿརྟ་མཆོག་རོལ་པ་དྲག་པོ་འབར་བ་ཡིཿརྒྱུད་ལས་བཀོད
དེ་ཕྱི་རབས་བཙས་སུ་བཞགཿམ་འོངས་དུས་ཀྱི་ཡེ་ཤེས་རོལ་པ་རྩ་ལྭནྟདེ་དང་འདི་འཕྲད་འགྲོ་བའི་སྡུག་བསྔལ་སེལཿདེ་ཕྱིར་བསམ་ཡས་དབུས་ཀྱི་ཡང་མཛོད་དུཿབཀའ་རྒྱས
བཏབ་སྟེ་གཏེར་དུ་ས་མ་ཡཿརྒྱ་རྒྱ་རྒྱཿའདི་ནི་ཀུན་གྱི་ཐུན་མོང་མ་ཡིན་ཏེཿགཙེས་ཚད་མིག་ལ་པངས་ཚད་ཁོང་པའི་སྙིངཿགཏེར་ཁ་དུ་མར་འདི་དང་མཚུངས་འདྲ་སྦསཿཁྱད་པར

འདི་འདྲེ་སྦས་པ་ཡོད་རེ་ཀནཿམ་མགོན་དྲེགས་པ་སྡེ་བརྒྱད་རྣམས་ལ་གཏདཿདུས་ལ་བབས་ཚེ་ལས་ཅན་ལག་ཏུ་གཏོདཿདུས་མིན་འདོན་ན་སྲོག་ཆོད་ཤ་ལ་ཟོཿཁྲག་འཐུང་རུས་པ
ཆོམས་ཤིག་དམ་ཚིག་རྣམསཿཞེས་གདམས་སོཿཨེ་མ་བདག་ཉིད་སངས་རྒྱས་སྣང་བ་མཐའ་ཡས་ཏེཿཞི་བས་འདུལ་ཕྱིར་འཇིག་རྟེན་དབང་ཕྱུག་ཡིནཿདྲག་པོས་འདུལ་ཕྱིར་རྟ་
མགྲིན་ནག་པོར་བསྟནཿདེ་ཕྱིར་ཨོ་རྒྱན་པ་དག་དང་གཉིས་སུ་མེདཿབསྲུབ་སྐྲ་མྱུར་མགྱོགས་དྲག་པོ་གསང་སྒྲུབ་འདིཿགདམས་སོ་གཏད་དོ་སྙིང་གི་དཀྱིལ་དུ་བསྟི་མཿསྱ་མྱ་སྱཿམནྟ་གུ་བྷྱཿ།
ཁ་ཐི་ཁ་ཐཾ་ཁ་ཐིཿརྒྱུ་རྒྱ་རྒྱཿཨཱྃཿརྒྱ་ན་ཛཊཿའདི་ལ་ལོ་རྒྱུས་བསྙེན་པ་སྒྲུབ་པ་དང་ཿལས་སྦྱོར་སྔགས་དང་རྟགས་བཅས་དང་ཿཆུ་གྲི་ནག་པོ་དགུ་སྦྱོར་དང་ཿརྫས་ཆེན་བཅོ་ལྔའི་སྦྱོར།
བ་དང་ཿམཆོད་གེཏོར་བསྟོད་བསྐུལ་དང་བཅས་སོཿབྷྱོ་བདུན་རྫས་སྔགས་སྲུང་བ་དང་ཿདབང་བསྐུར་དྲེགས་པ་ཀུན་འདུལ་ཏེཿཆོས་སྡེ་བཅུ་ལས་མང་ཉུང་མེདཿསྐལ་ལྡན་འགྲོ་བའི
དཔལ་དུ་ཤོགཿས་མྱ་ལྱཿརྒྱ་རྒྱ་རྒྱཿགར་གྱི་དབང་ཕྱུག་ཡེ་ཤེས་རོལ་པ་རྩོལ་གྱི་གསང་བ་སྙིང་གི་གཏེར་གཅིག་མའོ།།སྱ་མྱ་སྱ།རྒྱ་ཎྱ་ཎྱ།མངའ་བདག་གང་དབང་ཟླ་བ་གྲགས་པས་སྣང་རྩི་ཕོ་བྲང་དུ་བྲིས།